cyanic-selkie/wikianc huggingface dataset:
இருகுளோரின் ஏழாக்சைடு
வேதியியல்
ஆல்க்கீன்களுடனும் வினைபுரிந்து ஆல்க்கைல் பெர்குளோரேட்டுகளைத் தருகிறது. உதாரணமாக இது கார்பன் நாற்குளோரைடில் உள்ள புரோப்பீனுடன் வினைபுரிந்து ஐசோபுரோபைல் பெர்குளோரேட்டு மற்றும்  1-குளோரோ-2-புரோபைல் பெர்குளோரேட்டுகளைத் தருகிறது. இருகுளோரின் ஏழாக்சைடு ஓரு வலிமையான அமில ஆக்சைடாகும். கரைசலில் இது பெர்குளோரிக் அமிலத்துடன் சமநிலை கொண்டுள்ள சேர்மமாக உருவாகிறது.
பாதுகாப்பு
அதிக நிலைப்புத் தன்மை கொண்ட சேர்மமாக இருந்தபோதிலும் இருகுளோரின் ஏழாக்சைடு ஒரு வலிமையான ஆக்சிசனேற்றியாகவும் தீச்சுவாலை அல்லது சிறு அதிர்வு அல்லது அயோடினுடன் தொடர்பு ஆகியவற்றால் வெடிக்கும் தன்மையைப் பெறுகிறது. பிற குளோரின் ஆக்சைடுகளைவிட குறைவாகவே ஆக்சிசனேற்றம் அடைவதால், இது கந்தகம், பாசுபரசு அல்லது காகிதம் ஆகியவை ஈரமாக இருக்கும் போது அவற்றைப் பாதிப்பதில்லை. குளோரின் மனிதனுக்கு உண்டாக்கும் தீங்குகள் அனைத்தையும் இதுவும் உண்டாக்குகிறது. எனவே குளோரினுக்கு எடுக்க வேண்டிய பாதுகாப்பு நடவடிக்கைகள் அனைத்தும் இதற்கும் அவசியாமாகும்.
மேற்கோள்கள்
பகுப்பு:குளோரின் ஆக்சைடுகள் பகுப்பு:ஆக்சிசனேற்றிகள் பகுப்பு:அமில நீரிலிகள் பகுப்பு:குளோரின் சேர்மங்கள் பகுப்பு:ஆலசன் சேர்மங்கள் பகுப்பு:ஆக்சிசன் சேர்மங்கள்
கேந்திரியா வித்யாலயா, கோட்டயம்
கேந்திரியா வித்யாலயா இரப்பர் வாரியம் கோட்டயம் (Kendriya Vidyalaya, Rubber Board Kottayam) என்பது தென்னிந்திய மாநிலமான கேரளாவின் கோட்டயத்தில் அமைந்துள்ள ஒரு பள்ளியாகும் கேந்திரியா வித்யாலயா பள்ளிகள் இந்தியா முழுவதும் பரவி இருக்கின்றன. கேந்திரிய வித்யாலயா என்பது இந்திய நடுவணரசின் மனிதவள மேம்பாட்டு அமைச்சகத்தால் நிருவகிக்கப்படும் பள்ளிக் கல்வி அமைப்பாகும். அனைத்து கேந்திரியா வித்யாலயா பள்ளிகளைப் போலவே இங்கும் நடுவண் இடைநிலைக் கல்வி வாரியத்தின் பாடமுறையும் பயிற்றுவித்தல் திட்டமும் பின்பற்றப்படுவதால் நடுவணரசு ஊழியர்கள் இடமாற்றம் பெறும் போது குழந்தைகளின் கல்வியில் சிக்கல் நேர்வதில்லை.
வரலாறு
இந்தப் பள்ளி பிப்ரவரி 1992 இல் 220 மாணவர்களுடன் தொடங்கப்பட்டது, ஆனால் அதன் பின்னர் மிகப்பெரிய அளவில் வளர்ந்துள்ளது. இது 1997 மற்றும் 1998 அமர்விலிருந்து அறிவியல் நீரோட்டத்துடன் மேல்நிலைக் கல்வி நிலைக்கு மேம்படுத்தப்பட்டது. தற்போது, ​​பள்ளியானது பத்தாம் வகுப்பு, மேல்நிலை வரை அறிவியல் மற்றும் வணிகத் துறைகளில் தரமான கல்வியை வழங்குகிறது.
ஆரம்ப ஆண்டுகளில், இரப்பர் ஆராய்ச்சி நிறுவனத்துடன் இணைக்கப்பட்ட தற்காலிக அறைகளில் வகுப்புகள் நடத்தப்பட்டன. 1990களின் பிற்பகுதியில் உள்கட்டமைப்பை விரிவுபடுத்த விரைவான முன்னேற்றங்கள் மேற்கொள்ளப்பட்டன. இதன் விளைவாக சூலை 2000 இல் பள்ளி அதன் நிரந்தர கட்டிடத்திற்கு சென்றது.
சாதனைகள்
ஒவ்வொரு ஆண்டும் சிறந்த கல்வி முடிவுகளுக்காக இந்தப் பள்ளி இந்தியா முழுவதும் நன்கு அறியப்பட்டதாகும். இது கடந்த 3 கல்வி ஆண்டுகளில் 2007, 2008 மற்றும் 2009 ஆம் ஆண்டுகளில் பத்தாம் வகுப்பில் 100% தேர்ச்சி பெற்றுள்ளது. 2010 ஆம் ஆண்டில் பத்தாம் வகுப்பில் 94.9% தேர்ச்சி சதவீதத்தைக் கொண்டுள்ளது. பன்னிரெண்டாம் வகுப்பில், 54 மாணவர்களில் 10 பேர் 2010 இல் 90% க்கு மேல் பெற்றுள்ளனர்.
இது ஒரு புதிய கேந்திரியா வித்யாலயா பள்ளி என்பதால் அதன் விளையாட்டு வசதிகள் இன்னும் வளர்ந்து வரும் நிலையில் உள்ளன. ஆனால் இந்த பள்ளியின் மாணவர்கள் தேசிய அளவிலான போட்டிகளில் விளையாடியுள்ளனர்.
வெளி இணைப்புகள்
பகுப்பு:கேரளம் பகுப்பு:கல்வி நிறுவனங்கள்
கண்டமங்கலம் ஊராட்சி ஒன்றியம்
கண்டமங்கலம் ஊராட்சி ஒன்றியம், தமிழ்நாட்டின் விழுப்புரம் மாவட்டத்தில் உள்ள 13  ஊராட்சி ஒன்றியங்களில்  ஒன்றாகும். கண்டமங்கலம் ஊராட்சி ஒன்றியம் 45 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கண்டமங்கலத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கண்டமங்கலம் ஊராட்சி ஒன்றியத்தின் மொத்த மக்கள் தொகை 1,45,181 ஆகும். அதில் பட்டியல் சாதி மக்களின் தொகை 51,755 ஆக உள்ளது. பட்டியல் பழங்குடி மக்களின் தொகை 219 ஆக உள்ளது.
ஊராட்சி மன்றங்கள்
கண்டமங்கலம் ஊராட்சி ஒன்றியத்தில் உள்ள 45 கிராம ஊராட்சி மன்றங்களின் விவரம்;
மேற்கோள்கள்
பகுப்பு:விழுப்புரம் மாவட்ட ஊராட்சி ஒன்றியங்கள்
கொச்சியின் வரலாறு
கொச்சி என்பது இந்தியாவின் கேரள மாநிலத்தில் எர்ணாகுளம் மாவட்டத்தில் அமைந்துள்ள ஒரு நகரம். கொச்சி கேரள தலைநகரமான திருவனந்தபுரத்தில் இருந்து 200 கிமீ தொலைவில் உள்ளது. ஆங்கிலயர் ஆட்சி ழரை மற்றும் பல நூற்றாண்டுகளாக, கொச்சி நகரம் பெயரிடப்பட்ட சுதேச அரசின் இடமாக இருந்தது.கொச்சி அதன் வரலாற்றை பல நூற்றாண்டுகளுக்கு முன்பே கண்டறிந்துள்ளது.கொச்சி நூற்றுக்கணக்கான ஆண்டுகளாக இந்திய மசாலா வர்த்தகத்தின் மையமாக இருந்தது.மேலும் பல கிரேக்கர்கள்,ரோமானியர்கள்,யூதர்கள்,அரேபியர்கள் மற்றும் சீனர்கள் இங்கு வர்த்தகம் செய்ததாக அறியபடுகிறது. 1341 ஆம் ஆண்டு பெரியார் நதியில் பெரும் வெள்ளப்பெருக்கு ஏற்பட்டதால் கொடுங்கல்லூர் துறைமுகம் அழிக்கப்பட்ட பின்னர் உலக வர்த்தக வரைபடத்தில் கொச்சி ஒரு குறிப்பிடத்தக்க இடத்தைப் பிடித்தது. ஜெங் ஹீவின் புதையல் கடற்படையின் 15ஆம் நூற்றாண்டில் கொச்சிக்கு விஜயம் செய்தபோது,அவரது கப்பலில் இருந்த மா ஹீவான் எழுதிய புத்தகங்களில் கொச்சியைப் பற்றிய ஆவணப்படுத்தப்பட்ட குறிப்புகள் உள்ளன. 1440 இல் கொச்சிக்கு விஜயம் செய்த இத்தாலிய பயணி நிக்காலா டா கான்டி எழுதிய கணக்குகளில் கொச்சியைப் பற்றிய குறிப்புகளும் உள்ளன.இன்று கொச்சி கேரளாவில் வணிக மையமாக உள்ளது, மற்றும் வேகமாக வளர்ந்து இந்தியாவில் பெருநகரங்கள் இரண்டாம் அடுக்குகளில் ஒன்றாகும்.
வரலாற்றுக்கு முந்தையது
கொச்சியின் வரலாற்றுக்கு முந்தைய காலம் பற்றி அதிகம் தெரியவில்லை.கற்காலம் வசிப்பதற்க்கு தெளிவான சான்றுகள் எதுவும் கிடைக்கவில்லை.இப்பிராந்தியத்தில் வரலாற்றுக்கு முந்தைய வாழ்க்கையின் ஒரே சுவடு திரிபுனிதுராவில் காணப்படும் மென்ஹீர் ஆகும்.
சுதேச ஆட்சி
கொச்சியின் ஆரம்பகால வரலாறு சரியாக ஆவணப்படுத்தப்படவில்லை.கி.பி 1341 இல் கொடுங்கல்லூரில் துறைமுகம் சரிந்த பின்னர் ஒரு வர்த்தக துறைமுகமாக கொச்சியின் முக்கியத்துழம் வளர்ந்தது.
கி.பி 1102 ஆம் ஆண்டு குலசேகரன் பேரரசு ஆட்சிக்கு வந்த உடன் கொச்சி மாநிலம் உடைந்தது. 15 ஆம் நூற்றாண்டின் முற்பகுதியில் மலபார் கடற்கரையில்,காலிகட் மற்றும் கொச்சி ஆகியவை கடுமையான போட்டியில் இருந்தன, எனவே சீனாவின் மிங்வம்சம் கொச்சிக்கும் அதன் ஆட்சியாளர்க்கும் கெய்லி என சிறப்பு பதவி வழங்குவதன் மூலம் தலையிட முடிவு செய்தது.காலிகட் இப்பகுதியில் ஆதிக்கம் செலுத்தும் துறைமுக நகரமாக இருந்தது.ஆனால் கொச்சி அதன் முக்கிய போட்டியாளராக உருவெத்து வந்தது.ஐந்தாவது மிங் புதையல் பயணத்திற்காக,ஜெங் கொச்சியின் கெய்லிக்கு முத்திரையை வழங்கவும்,அவரது ராஜ்யத்தில் ஒரு மலையை ஜெங்குவோ ஜி ஷான்(நாட்டை பாதுகாக்கும் மலை) என வழங்கவும் அறிவுறுத்தப்பட்டார்.கொச்சி மிங் சீனாவின் பாதுகாப்பில் இருந்த வரை, காலிகாட்டின் ஜாமோரின் கொச்சியை ஆக்கிரமிக்க முடியவில்லே மற்றும் ஒரு இராணுவ மோதல் தவிர்க்கப்பட்டது.மிங் புதையல் பயணங்களை நிறுத்தியது கொச்சிக்கு எதிர்மறையான முடிவுகளைக் கொடுத்தது,ஏனெனில் காலிகட்டின் ஜாமோரின் இறுதியில் கொச்சிக்கு எதிராக ஒரு படையெடுப்பைத் தொடங்கினார்.15 ஆம் நூற்றாண்டின் பிற்பகுதியில்,ஜாமோர் கொச்சியை ஆக்கிரமித்து, துறைமுகத்தின் ராஜாவாக தனது பிரதிநிதியை நிறுவினார்.
வெளிநாட்டு ஆட்சி
கொச்சி பல வெளிநாட்டு சக்திகளின் ஆட்சியின் கீழ் இருந்தது, அந்த சமயத்தில் கொச்சியின் ராஜா இன்னும் பெயரிடப்பட்ட தலைவராக இருந்தார்.
போர்த்துகீசிய காலம் (1503−1663)
இந்தியாவில் முதல் ஐரோப்பிய குடியேற்றின் காட்சியாக கொச்சி இருந்தது.1503 முதல் 1663 வரை கொச்சி ராஜா என்ற பெயரில் போர்ச்சுகல் ஆட்சி செய்தது.கொச்சி 1510 வரை போர்த்துகீசிய இந்தியாவின் தலைநகராக இருந்தது.1530  ஆம் ஆண்டில், செயிண்ட் பிரான்சில் சேவியர் வந்து ஒரு கிறிஸ்தவ பணியை நிறுவினார்.
டச்சு காலம் (1663−1773)
thumb|250x250px|1663 இல் டச்சுக்காரர்கள் போர்ச்சுகீசியரிடமிருந்து கொச்சி நகரத்தை பைப்பற்றியது
போர்ச்சுகீசிய ஆட்சியால் வெறுப்படைத்த அரச குடும்பதை சேர்ந்தவர்கள் டச்சுக்காரர்கள் உதவிவை கோரினார்.டச்சுக்காரர்கள் வெற்றிகரமாக கொச்சியை கைப்பற்றி 1664 இல் கொச்சி கோட்டை நகராட்சியை நிறுவினர்.
ஆங்கிலயர் காலம்
1814 ஆம் ஆண்டில் ஆங்கிலோ-டச்சு ஒப்பந்தத்தின்படி, கொச்சி மற்றும் அதன் பிரதேசம் மலயா தீவுக்கு ஈடாக ஐக்கிய இராச்சியத்திற்க்கு ஒப்படைக்கப்பட்டன.
மேற்கோள்கள்
பகுப்பு:கொச்சி
சீயோ ஜிஹே
சீயோ ஜிஹே (Seo Ji-hye) (பிறப்பு: ஆகஸ்ட் 24, 1984) ஒரு தென் கொரிய நாட்டு நடிகை ஆவார். இவர் 2003ஆம் ஆண்டு முதல் ஐஸ் கேர்ள், ஐ லவ் யூ, 49 டேஸ், பஞ்ச் போன்ற தொலைக்காட்சி தொடர்களில் நடித்துள்ளார்.
வெளி இணைப்புகள்
பகுப்பு:1984 பிறப்புகள் பகுப்பு:வாழும் நபர்கள் பகுப்பு:தென் கொரிய தொலைக்காட்சி நடிகைகள் பகுப்பு:தென் கொரியத் திரைப்பட நடிகைகள்
எல்ஆர்ஜிபி
எல்ஆர்ஜிபி (LRGB) என்பது ஒளிர்மை, சிவப்பு, பச்சை, நீலம் ஆகியவற்றின் ஆங்கிலப் பெயரின் முதல் எழுத்துக்களின் சேர்க்கையிலான சுருக்கப் பெயராகும். இது தரமான வண்ணமயமான வானியல் புகைப்படங்களை எடுக்க பயில்நிலை வானியலில் பயன்படுத்தப்படும் ஒரு தொழில்நுட்பத்தைக் குறிப்பிடுகிறது. இதில் உயர் தரமான கருப்பு, வெள்ளை உருவம் குறைந்த தர வண்ண உருவத்துடன் இணைக்கப்படுகிறது.
பயில்நிலை வானியலில், கருப்பு, வெள்ளை நிறத்தில் நல்ல தரமான, உயர் குறிகை-இரைச்சல் விகிதப் படங்களைப் பெறுவதில் எளிதாகவும் மலிவானதாகவும் இருக்கிறது. இவ்வாறு எல்ஆர்ஜிபி தொழில்நுட்பம் நல்ல தரமான வண்ணப்படங்களை எடுக்க பயன்படுகிறது. இதில் கருப்பு, வெள்ளை படத்தில் வண்ணங்களை இணைப்பதினால் ஒட்டுமொத்தப் படமும் உயர் பொலிவும் தரமும் அடைகிறது.
எல்ஆர்ஜிபி நுட்பங்களுக்கு பின்னால் உள்ள செயல்திறன் கோட்பாடு, மனிதவிழி நிறத்தைப் பார்க்கும் திறனுடன் தொடர்புடையது. [3] மனிதக் கண்களில் உள்ள தண்டுக் கலங்கள் ஒளி, வெளி சார்ந்த தரவுகளை உணரும் திறன் கொண்டுள்ளன, அதே நேரத்தில் கூம்புக் கலங்கள் நிறத்தை உணரும் திறன் கொண்டவை. மனிதக் கண்ணில் மூன்று வகை கூம்புகள் உள்ளன: சிவப்பு, பச்சை, நீலத்திற்கு என தனித்தனி உணர்திறன் கூம்புகள் உள்ளன. எனவே, எல்ஆர்ஜிபியின் ஒளி ஏற்பி மனிதக் கண் போன்று வடிவமைந்துள்ளது.
தாய்மொழி (சஞ்சிகை)
தாய்மொழி சிறிது காலம் ஈழத்திலிருந்து வெளியான ஒரு தமிழ் சஞ்சிகை. 1999ம் வருடம் சித்திரைப் புது வருட தினத்தில் வெளியானது.. பிரபல தமிழ் சஞ்சிகைகளான குமுதம், ஆனந்த விகடன் சாயலில் மாதம் இருமுறை வெளியானது. இதன் ஆசிரியர் உமாபாஸ்கரன், இணையாசிரியர் கா. தேவேந்திரராசா. அரசியற் கட்டுரைகள், சிறுகதைகள், கவிதைகள், துணுக்குகள், பொது அறிவு, போட்டி மற்றும் சினிமா விடயங்களை கொண்டிருந்தது. இலங்கையின் பத்திரிகைப் பரிமாணத்தில் தாய்மொழியைப் போன்று சகல அம்சங்களையும் கொண்ட சஞ்சிகையைக் காணவில்லையென யாழ்ப்பாண பல்கலைக் கழக பதிவாளர் செங்கை ஆழியான் க. குணராசா ஒரு தடவை குறிப்பிட்டிருந்தார். தாய்மொழி பதிவு செய்த பல அரசியற் கட்டுரைகள் பலத்த தாக்கங்களை ஏற்படுத்தியதைத் தொடர்ந்து அரசியல்வாதிகளின் எச்சரிக்கையினால் தொடர முடியாமல் நிறுத்தப்பட்டது. தாய்மொழிக்குத் தடா எனத் தலைப்பிட்டு சரிநிகர் பத்திரிகை தனது ஆதங்கத்தினை கவலையுடன் தெரிவித்திருந்தது குறிப்பிடத்தக்கது.
பகுப்பு:ஈழத்து சஞ்சிகைகள்
நிலம்
பொருளியலின்படி உற்பத்தியில் பயன்படுத்தக்கூடிய சகல இயற்கை வளங்களும் நிலம் என்பதுள் அடங்கும். நிலத்தை மனிதனால் உற்பத்தி செய்யமுடியாது
பெயர்
"நிலம்" என்பது "நீர் போல் இயங்காது ஒரேயிடத்தில் நிலையாக நிற்கும் பூதவகை" எனப் பொருள் கூறப்படுகிறது. நிலையாக நிற்பது என்னும் பொருளில் "நில்" என்னும் அடியில் இருந்து "நிலம்" என்னும் சொல் உருவானது. இது ஒரு திராவிட மொழிச் சொல். பிற திராவிட மொழிகளில் இதற்கு நிலம் {மலையாளம்), நெல (கன்னடம், துளு, குடகு, படகர்), நேல (தெலுங்கு), நெல்ன் (துட) போன்ற சொற்கள் பயன்படுகின்றன.
நீட்சிப் பொருள் கொண்ட வேர்ச்சொல் நுல். இதிலிருந்து நிலம் என்னும் சொல் பின்வருமாறு பெறப்படும்: நுல் --> நெல் --> நெள் --> நெரு --> நெகிழ் {நெகிள்) --> நீள் --> நிள் --> நில் --> நிலம்
பொருளியலில் நிலம்
நிலம் அல்லது இயற்கை வளம் - பொருட்களின் உற்பத்தியில் பயன்படும் மண் மற்றும் கனிப்பொருள்கள் முதலிய இயற்கையாகக் கிடைக்கும் பொருட்கள். நிலத்துக்கான கொடுப்பனவு வாடகை ஆகும்.
மேற்கோள்கள்
பகுப்பு:சொத்து பகுப்பு:உற்பத்தி
விக்கிரவாண்டி ஊராட்சி ஒன்றியம்
விக்கிரவாண்டி ஊராட்சி ஒன்றியம், இந்தியாவின் தமிழ்நாட்டின் விழுப்புரம் மாவட்டத்தில் உள்ள 13  ஊராட்சி ஒன்றியங்களில்  ஒன்றாகும். விக்கிரவாண்டி ஊராட்சி ஒன்றியம் 50 ஊராட்சி மன்றங்களைக் கொண்டுள்ளது. விக்கிரவாண்டி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் விக்கிரவாண்டியில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, விக்கிரவாண்டி ஊராட்சி ஒன்றியத்தின் மொத்த மக்கள் தொகை 1,22,462 ஆகும். அதில் பட்டியல் சமூக மக்களின் தொகை 38,809 ஆக உள்ளது. பட்டியல் பழங்குடி மக்களின் தொகை 1,169 ஆக உள்ளது.
ஊராட்சி மன்றங்கள்
விக்கிரவாண்டி ஊராட்சி ஒன்றியத்தில் உள்ள 50 கிராம ஊராட்சி மன்றங்களின் விவரம்;
மேற்கோள்கள்
பகுப்பு:விழுப்புரம் மாவட்ட ஊராட்சி ஒன்றியங்கள்
சோடியம் பெர்சல்பேட்டு
சோடியம் பெர்சல்பேட்டு (Sodium persulfate) என்பது Na2S2O8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெராக்சிடைகந்தக அமிலத்தினுடைய (H2S2O8) சோடியம் உப்பு சோடியம் பெர்சல்பேட்டு ஆகும். வெண்மை நிறத்தில் திண்மமாக காணப்படும் இச்சேர்மம் ஓர் ஆக்சிசனேற்ற முகவராகும். சோடியம் பெர்சல்பேட்டு தண்ணீரில் கரைகிறது. கிட்டத்தட்ட நீருறிஞ்சா பண்புடன் நிலைப்புத்தன்மை கொண்ட சேர்மமாக இது காணப்படுகிறது.
தயாரிப்பு முறை
சோடியம் ஐதரசன் சல்பேட்டை மின்னாற்பகுப்பு ஆக்சிசனேற்றம் செய்து இவ்வுப்பு தயாரிக்கப்படுகிறது. பிளாட்டினம் நேர்மின் வாயில் இந்த ஆக்சிசனேற்றம் நிகழ்கிறது. இவ்வழிமுறையில் 2005 ஆம் ஆண்டில் மட்டும் 165,000 டன்கள் உற்பத்தி செய்யப்பட்டுள்ளது. சோடியம் பெர்சல்பேட்டிலிருந்து ஐதரசன் சல்பேட்டாக மாறும் வினையின் ஏற்ற இறக்க செயல்திறன் 2.1 வோல்ட்டு ஆகும். இந்த அளவு ஐதரசன் பெராக்சைடின் செயல்திறனைக் (1.8 வோல்ட்டு) காட்டிலும் அதிகமாகும். ஆனால் ஓசோனைக்காட்டிலும் (2.2 வோல்ட்டு) குறைவாகும். தளத்தில் உருவாகும் சல்பேட்டு தனியுறுப்பின் மின் திறன் 2.7 வோல்ட்டு ஆகும். பிளாட்டினம் நேர்மின் வாயைப் பயன்படுத்தி உப்புகளை உற்பத்தி செய்வதில் சில இடையூறுகளும் ஏற்படுகின்றன. ஆக்சிசன் வெளியேறுவதால் இச்செயல்முறையானது திறனற்ற செயல்முறையாகக் கருதப்படுகிறது. விளைபொருளில் பிளாட்டினம் அரிமானத்தால் தோன்றும் மாசுக்கள் கலந்துவிடுகின்றன. எனவே போரான் கலப்பு வைர மின்வாய்கள் மரபார்ந்த பிளாட்டினம் மின்வாய்களுக்கு மாற்றாக மாற்று மின்வாய்களாகப் பயன்படுத்த பரிந்துரைக்கப்படுகின்றன.
பயன்பாடுகள்
அக்ரைலோநைட்ரைல் பியூட்டாடையீன் சிடைரீன் போன்ற சிடைரீன் அடிப்படையிலான பலபடிகளுக்குரிய பால்ம பலபடியாக்கல் வினைகளுக்குத் தேவையான தனியுறுப்பு தொடக்கப் பொருளாக இது பயன்படுத்தப்படுகிறது. மேலும் இது பார்மால்டிகைடு பசைகளில் ஈரமாற்றலுக்கும் பயனுள்ளதாக உள்ளது.
பிற பயன்கள்
முடி அலங்காரப் பொருட்களில் வெளுப்பாக்கியாகவும் அழுக்கு நீக்கிகளின் பகுதிக்கூறாகவும் சோடியம் பெர்சல்பேட்டு பயன்படுத்தப்படுகிறது. துத்தநாகம் மற்றும் மின்சுற்றுப் பலகைகள் செதுக்கும் கலவைகளில் பயன்படும் அமோனியம் பெர்சல்பேட்டுக்குப் பதிலாக  இதைப் பயன்படுத்துகிறார்கள். தாமிரம் மற்றும் சில வேதிப்பொருட்களை தூய்மையாக்கும் செயல் முறைகளிலும் இதைப் பயன்படுத்துகிறார்கள். மண்ணை பாங்கு படுத்தும் ஒரு வேதிப்பொருளாகவும்,    மண் மற்றும் நிலத்தடி நீரை சீராக்கும் பொருளாகவும் இதைப் பயன்படுத்துகிறார்கள். சாயங்களை பேரளவில் தயாரிக்கவும், மாவுப் பொருள்களை வெளிறச் செய்யும் செயலூக்கிகளை திருத்தவும், நெசவுத் தொழிலில் கஞ்சிநீக்கம் செய்யவும் பயன்படுகிறது.
கரிம வேதியியல் பயன்
சோடியம் பெர்சல்பேட்டு ஆக்சிசனேற்றும் முகவராக வேதியியலில் பயன்படுத்தப்படுகிறது. குறிப்பாக எல்ப்சு பெர்சல்பேட்டு ஆக்சிசனேற்றம் மற்றும் பாய்லேண்டு-சிம்சு ஆக்சிசனேற்ற வினைகள் சில உதாரணங்களாகும். இரும்பு(II)சல்பேட்டை தனியுறுப்பு தொடக்கப் பொருளாகப் பயன்படுத்தி  அப்போசயனின் சேர்மத்திலிருந்து டையப்போசயனினாக தொகுக்கும் தொகுப்பு வினையிலும் இச்சேர்மம் பயன்படுகிறது.
மேற்கோள்கள்
பகுப்பு:சோடியம் சேர்மங்கள் பகுப்பு:பெர்சல்பேட்டுகள் பகுப்பு:ஆக்சிசனேற்றிகள்
பூக்கோசு
பூக்கோசு (அல்லது பூங்கோசு, காலிபிளவர்) ஒரு ஓராண்டுத் தாவர (annual plant) வகையாகும். காம்பு மற்றும் இலைப் பகுதிகள் களையப்பட்ட பின்னர், அதன் பூப் பகுதி உட்கொள்ளத்தக்கதாக இருக்கும். இதனைப் பச்சையாகவோ அல்லது வேகவைத்தோ அல்லது ஊறுகாய் வடிவிலோ உட்கொள்ளலாம்.
தட்பவெப்பநிலை
பூக்கோசு குளுமையான தட்பவெப்பத்தில் பயிராகிறது. அதிக குளிர் அல்லது சூடான பருவங்களில் பயிராகுவதில்லை.
சத்துக்கள்
பூக்கோசில் சத்துக்கள் நிறைந்துள்ளன. இது அதிக சத்தடர்வு (nutritional density) கொண்டுள்ளதாகக் கருதப்படுகிறது.
நாட்டியாஞ்சலி
நாட்டியாஞ்சலி என்பது 1968 ஆம் ஆண்டு ஸ்ரீ வி. பி. தனஞ்சனன் சிர்கா இயக்கிய பாரதநாட்டியக் கலவையாகும். இது இராக மாலிகை, தாள மாலிகை, மற்றும் விநாயகர், சரஸ்வதி, விஷ்ணு, சிவன் ஆகிய தெய்வங்களைப் பற்றிய சமஸ்கிருத ஸ்லோகங்களில், வெவ்வேறு தாளங்கள் மற்றும் இராகங்களில் புகழும்வகையில் நிகழ்த்தப்படுகிறது.
பூக்கோசு
புற்றுநோய்களை எதிர்க்கும், தடுக்கும் குணம்
கல்லீரல் நச்சகற்றியாக உள்ள பூக்கோசில் sulforaphane எனப்படும் புற்றுநோய் எதிரி, indole-3-carbinol எனப்படும் கழலை எதிரி (anti-tumour) மற்றும் பெண்மையியக்குநீர் எதிரி (anti-estrogen) ஆகிய தாவர வேதிப்பொருட்கள் (phytochemicals) காணப்படுகின்றன. (சான்று தேவை)
நாட்டியாஞ்சலி
பொதுவாக நாட்டியாஞ்சலி என்பது சிதம்பரம் நடராசர் கோயிலில் நடக்கும்  நடனத் திருவிழாவைக் குறிக்கிறது. 40 ஆண்டுகளுக்கு முன்னர் கர்நாடக இசை நிகழ்ச்சிகள் 1000 கால் மண்டபத்தில் தினசரி நடத்தப்பட்டு வந்தது. இசை அறிஞர்களான சிதம்பரம் ஜெயராமன், சீர்காழி கோவிந்தராஜன், ஷேக் சின்ன மௌலானா போன்றோர் தாங்களாகவே வந்து தைப்பூசம் வரை ஒவ்வொரு நாளும் தங்கள் இசைப் பணியை செய்துள்ளனர்.
பூக்கோசு
புற்றுநோய்களை எதிர்க்கும், தடுக்கும் குணம்
ஆகையால் அது மார்பக மற்றும் ஆண்குறி புற்றுநோய்களை எதிர்க்கும் மற்றும் தடுக்கும் குணம் உடையது. (சான்று தேவை)
நாட்டியாஞ்சலி
நாட்டியாஞ்சலி என்பது ஒவொவொரு ஆண்டும் சிவராத்திரி திருவிழா அன்று செவ்வியல் நடனமான பரதநாட்டியம் ஆடும் விழா ஆகும். இது சிதம்பரம் கோவிலில் அறிமுகப்படுத்தப்பட்டது என்றாலும், இது இப்போதெல்லாம் கும்பகோணம், தஞ்சாவூர், சென்னை, நாகப்பட்டினம், மாயாவரம், திருநள்ளாறு, திருவானைகோயில் போன்ற பல கோயில்களில் ஏற்பாடு செய்யப்பட்டுள்ளது. மும்பையின், செம்பூர், செதநகர் ஸ்ரீ சுப்ரமணியா சமாஜம் கடந்த சில ஆண்டுகளாக மகாசிவராத்திரின்போது தங்கள் கோவில் வளாகத்தில் நாட்டியாஞ்சலியை நடத்தியது. நடன திருவிழா ஒரு வாரத்திற்கும் மேலாக தொடர்கிறது, அனைத்து பாணியிலான நடனங்களும் நடராஜரின் முன்னிநிலையில் தங்கள் கலைகளை சமர்பித்து வருகின்றனர்.
பூக்கோசு
படங்கள்
பகுப்பு:செடிகள் பகுப்பு:காய்கறிகள்
நாட்டியாஞ்சலி
வெளி இணைப்புகள்
பகுப்பு:பரதநாட்டியம் பகுப்பு:சிதம்பரம் பகுப்பு:விழாக்கள்
கத்தார் (பாடகர்)
கத்தார் (Gaddar, గద్దర్) கதர் எனவும் பரவலாக அழைக்கப்படும் கும்மாடி விட்டல் ராவ் (Gummadi Vittal Rao, 1949 – 6 ஆகத்து 2023) ஓர் இந்தியக் கவிஞர், புரட்சிகர நாட்டுப்புறப் பாடகர் மற்றும் சமூக ஆர்வலர் ஆவார். கதர் 2010 வரை இந்தியப் பொதுவுடமைக் கட்சி (மார்க்சியம்-லெனினியம்) இயக்கத்தில் தீவிரமாக இருந்தார், பின்னர் தெலங்காணாவின் மாநிலத்துக்கான இயக்கத்தில் சேர்ந்தார்.
தடித்த அலகு பச்சைப் புறா
தடித்த அலகு பச்சைப் புறா (Thick-billed green pigeon)(திரெரான் கர்விரோசுட்ரா) என்பது கொலம்பிடே குடும்பத்தில் உள்ள ஒரு பறவை சிற்றினமாகும்.
கத்தார் (பாடகர்)
ஆரம்ப கால வாழ்க்கை
கதர் 1980 களில் இந்திய கம்யூனிஸ்ட் கட்சி (மார்க்சிஸ்ட்-லெனினிச) மக்கள் போரில் உறுப்பினரானார். அதன் கலாச்சார பிரிவின் ஒரு பகுதியாக இருந்தார்.
தடித்த அலகு பச்சைப் புறா
வகைப்பாட்டியல்
தடித்த அலகு பச்சைப் புறாவை 1789ஆம் ஆண்டில் செர்மன் இயற்கை ஆர்வலர் ஜோஹன் பிரெட்ரிக் கெமெலின் கார்ல் லின்னேயஸின் சிஸ்டமா நேச்சுரேவின் திருத்தப்பட்ட மற்றும் விரிவாக்கப்பட்ட பதிப்பில் விவரித்தார். இவர் கொலம்பா பேரினத்தில் உள்ள அனைத்து புறாக்கள் மற்றும் காட்டுப்புறாக்களுடன் இதை வைத்து கொலம்பா கர்விரோசுட்ரா என்ற இருசொல் பெயரை உருவாக்கினார். 1783ஆம் ஆண்டில் இங்கிலாந்து பறவையியல் வல்லுநரான ஜான் லாதம் என்பவரால் விவரிக்கப்பட்டு விளக்கப்பட்ட "தென் கடலில் உள்ள தன்னா தீவில்" இருந்து "கொக்கி அலகு புறா" என்ற இவரது விளக்கத்தை கெமெலின் அடிப்படையாகக் கொண்டார். லாதம் தனது மாதிரி நியூ ஹெப்ரைடில் உள்ள டான்னா தீவிலிருந்து வந்தது என்று தவறாக நம்பினார். 1912-ல் ஹாரி சி. ஓபர்ஹோல்சரால் இந்த வகை இடம் மலாய் தீபகற்பமாக நியமிக்கப்பட்டது. 1816ஆம் ஆண்டில் பிரெஞ்சு பறவையியல் வல்லுநரான லூயிஸ் ஜீன் பியர் வைலோட்டால் அறிமுகப்படுத்தப்பட்ட திரெரான் பேரினத்தைச் சேர்ந்த தடித்த அலகு பச்சைப் புறா இப்போது சுமார் 30 பச்சைப் புறாச் சிற்றினங்களுடன் வைக்கப்பட்டுள்ளது. "புறா" என்று பொருள்படும் பண்டைய கிரேக்க சொல்லான ட்ரெரோனிலிருந்து (trērōn) இந்த பேரினத்தின் பெயர் இடப்பட்டது. கர்விரோசுட்ரா என்ற சிற்றினப் பெயரானது இலத்தீன் கர்வசு அதாவது "வளைந்த" என்று பொருள்படும் -ரோஸ்ட்ரிஸ் உடன் "பில்ட்" என்று ஒருங்கிணைந்த சொல்லாகும்.
கத்தார் (பாடகர்)
ஆரம்ப கால வாழ்க்கை
2010 வரை நக்சல் இயக்கத்தில் தீவிரமாக செயல்பட்ட பின்னர், தன்னை அம்பேத்கரை தீவிரமாக பின்பற்றக்கூடியவராக அடையாளப்படுத்திக் கொண்டார். 1910 களில் பஞ்சாபில் பிரித்தானிய காலனித்துவ ஆட்சியை எதிர்த்த சுதந்திரத்திற்கு முந்தைய கதர் கட்சிக்கு நன்றி செலுத்தும் விதமாக இவர் தனது பெயரை கதர் என மாற்றிக்கொண்டார்.thumb| [[பசுமை வேட்டை நடவடிக்கை|பசுமை வேட்டை நடவடிக்கைக்கு எதிராக 2010 ல் கொல்கத்தாவில் ]]
தடித்த அலகு பச்சைப் புறா
வகைப்பாட்டியல்
ஒன்பது துணையினங்கள் இந்தச் சிற்றினத்தின் கீழ் அங்கீகரிக்கப்பட்டுள்ளன:
கத்தார் (பாடகர்)
மறைவு
கத்தார் 2023 சூலை 20 இல் இதய நோய்க்காக ஐதராபாது மருத்துவமனையில் சேர்க்கப்பட்டு, ஆகத்து 3 இல் அறுவை சிகிச்சை செய்யப்பட்டது. 2023 ஆகத்து 6 இல் சிகிச்சை பலனின்றி மருத்துவமனையில் தனது 74-ஆவது அகவையில் உயிரிழந்தார்.
தடித்த அலகு பச்சைப் புறா
விளக்கம்
பிற பச்சைப் புறாக்களுடன் ஒப்பிடும் போது, சிறிய அளவிலான புறா. உடல் நீளம் 26 cm உடையது. சிவப்பு அடிப்பாகமும், அகன்ற நீலம் கலந்த பச்சை நிற கண் வளையமும், சாம்பல் நிற தலைப்பகுதியும் தடித்த வெளிர் பச்சை நிற அலகும் கொண்டது. இறக்கைகள் மஞ்சள் நிற வெளிப்புற விளிம்புடன் கருப்பு நிற முதன்மை மற்றும் இரண்டாம் நிலைகளைக் கொண்டுள்ளன. புறாவின் அடிப்பகுதி பச்சை நிறத்தில் காணப்படும். தொடைப்பகுதி கரும் பச்சை நிறத்தில் வெண்மையான செதில்களுடன் காணப்படும். பெண் புறாக்கள் வெள்ளை நிற செதில்களுடன் பச்சை கலந்த வால் மறைப்புகளுடன் உள்ளன. ஆண் புறாக்கள் மெரூன் நிற முதுகு மற்றும் மந்தமான கசுகொட்டை கீழ் வால் உறைகளைக் கொண்டிருக்கும்.
கத்தார் (பாடகர்)
விருதுகள்
நந்தி விருது :
தடித்த அலகு பச்சைப் புறா
பரவலும் வாழிடமும்
தடித்த அலகு பச்சைப்புறா இந்தியத் துணைக் கண்டம் மற்றும் தென்கிழக்கு ஆசியாவின் கிழக்குப் பகுதிகள் முழுவதும், கிழக்கு இமயமலையிலிருந்து போர்னியோ மற்றும் சுமத்ரா வரை பரவியுள்ளது.
கத்தார் (பாடகர்)
வெளி இணைப்புகள்
பகுப்பு:1949 பிறப்புகள் பகுப்பு:2023 இறப்புகள் பகுப்பு:தெலங்காணா அரசியல்வாதிகள் பகுப்பு:நாட்டுப்புறப் பாடகர்கள் பகுப்பு:தெலுங்கு கவிஞர்கள் பகுப்பு:இந்தியக் கவிஞர்கள் பகுப்பு:இந்திய மார்க்சியர்கள்
தடித்த அலகு பச்சைப் புறா
பரவலும் வாழிடமும்
வங்காளதேசம், பூட்டான், புரூணை, கம்போடியா, ஆங்காங், இந்தியா, இந்தோனேசியா, லாவோஸ், மலேசியா, மியான்மர், நேபாளம், பிலிப்பீன்சு, சிங்கப்பூர், தாய்லாந்து, திபெத் மற்றும் வியட்நாம் ஆகிய நாடுகளில் காணப்படுகிறது.
நடத்தை மற்றும் சூழலியல்
மரக் கிளைகளில் மெதுவாக நடந்து செல்லும் இயல்புடையது. அத்திப்பழங்களில் உட்பகுதியினை உண்ணுகின்றன. மையம்|thumb|400x400px| தடித்த அலகு பச்சைப் புறா ஆண்
படங்கள்
இடது|thumb|300x300px| காவோ யாய், சூலை 1994
மேற்கோள்கள்
பகுப்பு:காணொளிக் கோப்பு உள்ள கட்டுரைகள் பகுப்பு:தென்கிழக்காசியப் பறவைகள் பகுப்பு:பச்சைப் புறாக்கள்
அபிஜித் பேனர்ஜி
அபிச்சித் பேனர்ச்சி (Abhijit Banerjee; অভিজিৎ বিনায়ক বন্দ্যোপাধ্যায়, பிறப்பு: 21 பெப்ரவரி 1961) இந்தியாவில் பிறந்த அமெரிக்கப் பொருளியலாளர் ஆவார். இவர் மாசாச்சூசெட்சு தொழில்நுட்பக் கழகத்தில் போர்டு அறக்கட்டளையின் பொருளியல் பேராசிரியராகப் பணியாற்றுகிறார். இவருக்கு 2019 ஆம் ஆண்டின் பொருளியலுக்கான நோபல் நினைவுப் பரிசு எஸ்தர் டுஃப்லோ, மைக்கேல் கிரேமர் ஆகியோருடன் இணைந்து வழங்கப்பட்டது. "உலகளாவிய வறுமையை ஒழிப்பதற்கான அவர்களின் சோதனை அணுகுமுறைக்காக" வழங்கப்பட்டது. இவரும் இவரது மனைவி எஸ்தர் டுஃப்லோவும் நோபல் பரிசு பெறும் ஆறாவது தம்பதியர் ஆவர்.
பேனர்ஜி, (எஸ்தர் டுஃப்லோ, செந்தில் முல்லைநாதன் ஆகிய பொருளியலாளர்களுடன் இணைந்து) அப்துல் லதீஃப் ஜமீல் வறுமை நடவடிக்கை ஆய்வகத்தின் துணை நிறுவனராக உள்ளார். இந்த ஆய்வகம் வறுமை ஒழிப்புக்கான புதிய கண்டுபிடிப்புகளுக்காகத் தொடங்கப்பட்டது. பேனர்ஜி நிதி அமைப்புகள் மற்றும் வறுமைக் கூட்டமைப்பின் உறுப்பினர் ஆவார். இவர் பொருளாதார வளர்ச்சித் திறனாய்வுப் பணியகத்தின் முந்தைய அதிபராகவும், தேசியப் பொருளாதார ஆய்வத்தின் இணை ஆய்வாளராகவும், பொருளாதாரக் கொள்கைக்கான ஆராய்ச்சி மையத்தில் சக ஆராய்ச்சியாளராகவும், கெய்ல் நிறுவனத்தின் சர்வதேச ஆராய்ச்சியாளராகவும், அமெரிக்க கலை மற்றும் அறிவியல் அகாதமியின் உறுப்பினராகவும், எகனாமெட்ரிக் சொசைடியின் உறுப்பினராகவும் உள்ளார். "புவர் எகனாமிக்ஸ்" என்ற ஆங்கில நூலை பேனர்ஜீயும், எஸ்தர் டுஃப்லோ என்பவரும் இணைந்து எழுதியுள்ளனர். இவர் இந்தியாவின் பிளாக்சா பல்கலைக்கழகத்தின் ஆலோசனைக் குழு உறுப்பினராகவும் உள்ளார்.
படிப்பு, பணி
கல்கத்தா பிரசிடென்சி கல்லூரியில் இளநிலைப் படிப்பையும், ஜவஹர்லால் நேரு பல்கலைக்கழகத்தில் முதுநிலைப் படிப்பையும் பயின்ற இவர், ஹார்வர்ட் பல்கலைக்கழகத்தில் ஆய்வு முனைவர் பட்டம் பெற்று, ஹார்வர்ட் மற்றும் பிரின்ஸ்டன் பல்கலைக்கழகங்களில் ஆசிரியராகப் பணி புரிந்த பின் தற்போது எம்ஐடியில் சர்வதேசப் பேராசிரி யராகப் பணி புரிந்து வருகிறார். அப்துல் லத்தீப் ஜமீல் வறுமை நடவடிக்கை ஆய்வகத்தின் (J-PAL – ஜே-பால்) நிறுவனர் மற்றும் இயக்குநராகவும் இருக்கிறார்.
வெளி இணைப்புகள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள் பகுப்பு:இந்தியப் பொருளியலாளர்கள் பகுப்பு:அமெரிக்கப் பொருளியலாளர்கள் பகுப்பு:இந்திய அரசியல் எழுத்தாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் பொருளியற் பரிசு பெற்றவர்கள் பகுப்பு:நோபல் பரிசு பெற்ற இந்தியர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
டெனிசு முக்வேகி
டெனிசு முக்வேகி (Denis Mukengere Mukwege, ; பிறப்பு: மார்ச் 1, 1955) என்பவர் காங்கோவைச் சேர்ந்த பெண்நோயியலாளரும், மனித உரிமை செயற்பாட்டாளரும் ஆவார். இவர் புக்காவு நகரில் பான்சி மருத்துவமனையை ஆரம்பித்து, அங்கு ஆயுதக்குழுக்களால் பாலியல் வன்முறைக்குள்ளாக்கப்பட்ட காங்கோ பெண்களுக்கு சிகிச்சையளிப்பதில் ஈடுபட்டுள்ளார். இரண்டாவது காங்கோ போர்க் காலத்தில் (1998 - 2003) இருந்து பாதிப்புக்குள்ளான ஆயிரக்கணக்கான பெண்களுக்கு ஒரு நாளைக்குக் குறைந்தது 10 சத்திர சிகிச்சைகள் வரை இவர் இங்கு மேற்கொண்டுள்ளார். வன்கலவியால் பாதிக்கப்பட்ட பெண்களுக்கு சிகிச்சை அளிப்பவர்களில் இவர் உலகில் முதன்மையானவராகக் கருதப்படுகிறார்.
2018 ஆம் ஆண்டில், இவருக்கும், ஈராக்கைச் சேர்ந்த நாதியா முராத் என்பவருக்கும் "போர் மற்றும் ஆயுத மோதல்களில் பாலியல் வன்முறைகளை ஆயுதமாகப் பயன்படுத்துவதற்கு எதிரான அவர்களின் முயற்சிகளுக்காக" அமைதிக்கான நோபல் பரிசு வழங்கப்பட்டது.
வெளி இணைப்புகள்
பகுப்பு:1955 பிறப்புகள் பகுப்பு:வாழும் நபர்கள் பகுப்பு:பெண்ணியவாதிகள் பகுப்பு:நோபல் அமைதிப் பரிசு பெற்றவர்கள் பகுப்பு:காங்கோ மக்களாட்சிக் குடியரசு நபர்கள்
அல் (அரபு மொழி)
அரபு மொழியில் பெயர்ச் சொல்லுக்குக்கு முன்னொட்டாக (prefix) அல் (அரபு மொழி: ٱلْـ) எனும் சொல் பயன்படுத்தப்படுகிறது. இதனை ஆங்கில மொழியில் பயன்படுத்தப்படும் தி (The) சொல்லுக்கு நிகரானது. ஆனால் தமிழ் மொழி உள்ளிட்ட இந்திய மொழிகளில் பெயர்ச்சொற்குறிக்கு முன்னொட்டாக இது போன்ற அல் அல்லது தி போன்ற சொற்கள் பயன்படுத்துவதில்லை. ஒரு பெயர்ச் சொல் அல்லது இடப்பெயரை குறிப்பிடுவதற்கு ஆங்கிலத்தில் முன்னொட்டாக தி என்று குறிப்பது போன்று அரபு மொழியில் அல்-மஸ்ஜித், அல்-அல் ஜசீரா, அல்-கிதாப் எனக்குறிப்பிடுவர்.
பெயர்களில் அல் பொதுவாக பெயர் அல்லது அவரது குடும்பத்தின் தோற்றம், தொழில் அல்லது குணாதிசயத்தை அடையாளம் காணப் பயன்படுத்தப்படுகிறது. உதாரணமாக, அஹ்மத் அல் மஸ்ரி (أحمد المصري) "அஹ்மத் தி எகிப்தியன்" ("மஸ்ரி" என்றால் எகிப்தியன்) என மொழிபெயர்க்கலாம், அதே சமயம் அஹ்மத் அல் யெமனி (أحمد Ye) அஹ்மத் தி யமன். யாகூப் அல் ஜர்ரா - ஜேக்கப் தி சர்ஜன் போன்ற ஒரு நபரின் தொழில் அல்லது அவரது தந்தை அல்லது தாத்தாவின் கடைசி பெயராக அடிக்கடி பயன்படுத்தப்படுகிறது. எப்போதாவது, அல் கடைசிப் பெயரை உருவாக்க குணநலன்களுடன் பயன்படுத்தப்படுகிறது. எடுத்துக்காட்டாக, சலீம் அல் டாக்கி (سليم الذكي) என்றால் சலீம் புத்திசாலி என்று பொருள். சில நேரங்களில் அல் என்பது ஒரு நபரின் முதல் பெயரின் ஒரு பகுதியாகும். உதாரணமாக, புகழ்பெற்ற அரபு சலாகுத்தீன் உண்மையில் சலாஹ் அல் தீன் (صلاح Arabic) என்று அரபியில் உச்சரிக்கப்படுகிறது, அதாவது "விசுவாசத்தின் நீதி", அல் "இன்", சலா "நீதி" மற்றும் தீன் என்றால் நம்பிக்கை ஆகும். . அப்துல் ரகீம் (இது அப்துல் அல் ரஹீம் என மொழிபெயர்க்கப்படலாம்), இதன் பொருள் "இரக்கமுள்ளவரின் வேலைக்காரன்" ("இரக்கமுள்ளவர்" என்பது இஸ்லாத்தின் கடவுளின் பெயர்களில் ஒன்றாகும்).
"எல்" எனும் சொல் சில நேரங்களில் "அல்" க்கு பதிலாக பயன்படுத்தப்படுகிறது. இதற்கும் ஒரே பொருள் உள்ளது மற்றும் அரபு எழுத்தில் உண்மையில் ஒன்றே. அல் என்பதற்கு இணையாக எல் எனும் சொல் பொதுவாக எகிப்து மற்றும் வேறு சில வட ஆப்பிரிக்க நாடுகளில் பயன்படுத்தப்பகிறது. அல் பொதுவாக வளைகுடா நாடுகளில் பயன்படுத்தப்படுகிறது. வட ஆப்பிரிக்காவின் துனிசியா, அல்ஜீரியா மற்றும் மொராக்கோ நாடுகளில் "அல்" என்பதற்கு மாற்று உச்சரிப்பாக சில நேரங்களில் "லா" பயன்படுத்தப்படுகிறது.
மகர ரேகை
thumb|புவியில் மகர ரேகையும் மற்ற நிலநேர்க்கோட்டு வட்டங்களும் thumb|350px|மகர ரேகையைக் காட்டும் உலக நிலப்படம் thumb|right|350px|1794ஆம் ஆண்டில் சாமுவல் டுன் வரைந்த உலக நிலப்படத்தில் மகர ரேகை thumb|350px|[[சிலியின் அன்டோஃபகஸ்ட்டாவின் வடக்கே மகர ரேகையைக் குறிக்கும் நினைவுச் சின்னம்]] thumb|ஆத்திரேலிய [[குயின்ஸ்லாந்து|குயின்சுலாந்திலுள்ள லாங்ரீச் ]] thumb|பிரேசிலின் மரிங்காவில் மகர ரேகையைக் குறிக்கும் குறியீடு thumb|சூரியக் கடிகாரத்தில் மகர ரேகை, யுய்யீ மாநிலம், [[அர்கெந்தீனா]]
புவியின் நிலப்படங்களில் குறிப்பிடப்படும் ஐந்து நிலநேர்க்கோட்டு வட்டங்களில் இதுவும் ஒன்றாகும். தற்போது (ஏப்ரல் 27, 2018) இதன் நிலநேர்க்கோடு 23°26′12.9″ (அல்லது 23.43691°)ஆக உள்ளது. ஆனால் இது மெதுவாக வடக்கு நோக்கி நகர்ந்து வருகின்றது; ஆண்டுக்கு 0.47 விகலை அல்லது 15 மீட்டராக இந்த நகர்வு உள்ளது.
பெயர்க்காரணம்
2000 ஆண்டுகளுக்கு முன்னர் இதற்குப் பெயரிட விழைந்தபோது சூரியன் திசம்பர் கதிர்த்திருப்பத்தின்போது மகர விண்மீன் குழாமின் திசையில் இருந்ததால்  இதற்கு மகரக்கோடு எனப் பெயரிடப்பட்டது. ஆங்கிலத்தில் இந்த விண்மீன் குழாம்  இலத்தீனில் ஆட்டுத்தலை எனப் பொருள்படும்  கேப்ரிகார்னொசு எனப் பெயரிடப்பட்டுள்ளதால் இக்கோடு டிராபிக் ஆஃப் கேப்ரிகார்ன் என அழைக்கப்படுகின்றது. தற்காலத்தில் இந்த நிகழ்வு விண்மீன் குழாம் தனுசு திசையில் நடைபெறுகின்றது. இது அயனச் சலனத்தால்  ஏற்பட்டுள்ளது. ஆங்கிலச் சொல் டிராபிக் என்பதே கிரேக்கச் சொல்லான டிரோப் (τροπή) என்பதிலிருந்து வந்துள்ளது; இதற்கு திரும்புதல், திசை மாறுதல் என்ற பொருள்கள் உண்டு. இதே ஏரணத்தைக் கொண்டு மகரக்கோட்டை மகரத் திருப்பம் எனவும் பெயரிடலாம்.
புவியியலும் சுற்றுச் சூழலும்
மகரக் கோடு தெற்கிலுள்ள தென் மிதவெப்ப மண்டலத்தையும் வடக்கிலுள்ள அயன மண்டலத்தையும் பிரிக்கும் கோடாகும். வடக்கு அரைக்கோளத்தில் மகரக்கோட்டிற்கு இணையானது கடகக் கோடாகும்.
மகரக் கோட்டின் நிலை நிரந்தரமானதல்ல; நேரக்கோட்டில் இது மிகவும் சிக்கலான முறையில் மாறுகின்றது.
தென் அமெரிக்காவில் அந்தக் கண்டத்து கிரேட்டான்களின் புவிப்பரப்பு ஆத்திரேலியா, தெற்கு ஆபிரிக்கா போன்றே தொன்மையானதாக இருப்பினும் புவியியல் காலக்கோட்டில் இளமையானதும் உருவாகி வருவதுமான அந்தீசு மலைத்தொடர் இருப்பதால் இப்பகுதியில் மேற்குப் பகுதியில் உருவாகும் வெப்பமண்டல எதிர்ச்சூறாவளிகளால் அத்திலாந்திக்குப் பெருங்கடலிலிருந்து வெப்பமான, ஈரமான காற்றைப் பெறுகிறது. இக்காரணத்தால் மகரக்கோட்டை அடுத்துள்ள பிரேசில் பகுதிகளில் பெருமளவில் விவசாயம் செய்யப்படுகின்றது; முதன்மைப் பயிராக கரும்பு விளைகின்றது. தவிரவும் இயற்கையான மழைக்காட்டு தாவரங்கள் முற்றிலும் அழிக்கப்பட்டு விவசாயம் நடக்கிறது. கீழே தெற்கிலுள்ள அர்கெந்தீனாவிலுள்ள மிதவெப்பமண்டல புல்வெளிகளான பம்பாசு மண்டலம் உலகிலேயே மிகவும் வளமையான விவசாயக்களமாக  விளங்குகின்றது; இங்கு கோதுமை, சோயா அவரை, மக்காச்சோளம் விளைவிப்பதுடன் கால்நடை வேளாண்மையால் மாட்டிறைச்சியும் கிடைக்கின்றது. உலகளவில் வேளாண் பொருட்கள் ஏற்றுமதி நாடுகளில் முதன்மையானதாக அர்கெந்தீனா விளங்குகின்றது.
அந்தீசுக்கி மேற்கில் நிலவும் ஹம்போல்ட் நீரோட்டம் அப்பகுதிகளில் மிகவும் வறண்ட வானிலை காணப்படுகின்றது. உலகின் மிகவும் வறண்ட பாலைவனமான அட்டகாமா பாலைவனம் இங்கு உருவாகியுள்ளது. இக்காரணத்தாலேயே சஜாமா எரிமலையுள்ள 18˚30' தெற்கு நிலநேர்க்கோட்டிற்கும்  27˚S நிலநேர்க்கோட்டிற்கும் இடையேயுள்ள பகுதியில் பனியாறுகள் எதுவும் இல்லை. இப்பகுதியில் தாவரங்களே பெரும்பாலும் இல்லை; அந்தீசின் கிழக்குச் சரிவுகளில் மட்டும் மழை பெய்வதால் அங்கு மட்டும் மழைக்கால விவசாயம் நடக்கின்றது.
மேலும் தெற்கு நோக்கிப் பயணித்தால் அர்கெந்தீனாவும் சிலியும் பகிரும் படகோனியாவில் வானிலை மிகவும் குளிர்ந்துள்ளது; குளிர்காலங்களில் பெரும் பனித்தூவிகள் பொழிகின்றன. இதனால் ஆண்டு முழுமைக்கும் நீர்வளம் கிடைக்கின்றது. படகோனியாவின் மேற்குப் பகுதியில் வானிலை ஈரப்பசையுடன் இருக்கின்றது. இப்பகுதியில் கடனீர் இடுக்கேரி, காடு, ஏரிகளைக் காணலாம்; அந்தீசு மலைத்தொடரின் சிகரங்களில் நிரந்தரமாக உள்ள பனியிலிருந்து வரும் நீர் இதற்கு காரணமாக உள்ளது. இதனால் இப்பகுதி பனிச்சறுக்கு விளையாட்டுகளுக்கும் குளிர்கால விளையாட்டுக்களுக்கும் பரவலாகப் பெயர்பெற்றது. படகோனியாவின் கிழக்குப் பகுதி பொதுவாக குளிர்ச்சியாகவும் வறண்டும் உள்ளது; இங்கு உயர்ந்த மேசை நிலங்களுடன் வலிதான காற்று வீசும் ஸ்டெப்பி புல்வெளிகள் அமைந்துள்ளன.
நாடுகள்
முதனெடுங்கோட்டில் துவங்கி மேற்காக மகரக்கோட்டில் அமைந்துள்ள நாடுகள்:
வெளி இணைப்புகள்
பகுப்பு:வெப்ப மண்டலங்கள் பகுப்பு:நிலநேர்க்கோடுகள்
உலூனா 20
உலூனா 20 Luna 20 என்பது வெற்றிகரமான மூன்று சோவியத் நிலாப் பதக்கூறு கொணரும் பயணங்களில் இரண்டாவது ஆகும். இது உலூனாத் திட்டத்தின் ஒரு பகுதியாக ஆறு வெற்றிகரமான அப்பல்லோ நிலாப் பதக்கூறு கொணரும் பயணங்களுக்கு  தன்னியக்கவகைப் (எந்திரன்வகைப்)  போட்டி விண்கலமாகப்  பறக்கவிடப்பட்டது.
உலூனா 20 ஒரு இடைநிலை புவித் தங்கல் வட்டணையில் வைக்கப்பட்டு  அதில் இருந்து நிலாவை நோக்கிச் செலுத்தப்பட்டது. இது 1972 பிப்ரவரி 18 அன்று நிலா வட்டணையில் நுழைந்தது. 1972 பிப்ரவரி 21 அன்று உலூனா 20  முன்பு நிலாவில் தரையிறங்கிய இடத்திலிருந்து 120 கி. மீ. தொலைவில் உள்ள மரே ஃபெக்குண்டிட்டீடிசுக்கு அருகே தெரா அப்பல்லோனியசு (அல்லது அப்பல்லோனியசு மலைப்பகுதிகள்) எனும் மலைப்பகுதியில் நிலாவில் தரை இறங்கியது.
படிமுறை நிரலாக்கம்
படிமுறை நிரலாக்கம் (procedural programming) என்பது ஒரு படிமுறையை அடிப்படையாக வைத்து எழுதப்படுகின்ற நிரலி ஆகும். ஒரு செயலைச் செய்ய வேண்டுமாயின் எதை எப்படிச் செய்தல் என்று முதலில் அறிய வேண்டும். எடுத்துக் காட்டாக, தேநீர் போடுவது எப்படி என்பதைக் கீழ்க் கண்டவாறு சொல்லலாம்:
உலூனா 20
நிலா மேற்பரப்பில் இருக்கும்போது, பரந்த தொலைக்காட்சி அமைப்பு இயக்கப்பட்டது. நீட்டிக்கக்கூடிய துளையிடும் கருவி வழியாக நிலாப் பதக்கூறுகள் பெறப்பட்டன. உலூனா 20 இன் ஏற்றக் கட்டம் 1972 பிப்ரவரி 22 அன்று நிலா மேற்பரப்பில் இருந்து 1.9 அவுன்சு (55 கிராம்) திரட்டிய நிலாப்  பதக்கூறுகளை சீல் செய்யப்பட்ட பெட்டகத்தில் இட்டது. இது 1972 பிப்ரவரி 25 அன்று சோவியத் ஒன்றியத்தில் தரையிறங்கியது. நிலாப் பதக்கூறுகள் அடுத்த நாள் மீட்கப்பட்டன.
படிமுறை நிரலாக்கம்
முறை 1:
இதையே இன்னும் வேறு விதமாகச் சொல்லலாம்:
உலூனா 20
திட்டக் கண்ணோட்டம்
இடது|thumb|மண் பதுக்கூறு கரண்டி கொண்ட உலூனா பதக்கூறு  திரும்பும் தரையிறங்கிப் படிமம் அல்லது ஏறுதல்  கட்டம் என்பது  புவிக் கோளகம்  திரும்பும்   சிறிய உருளைப் பெட்டகம் ஆகும். உலூனா 20 திரட்டிய 16 மண் பதக்கூறுகள் அமெரிக்க, பிரெஞ்சு  அறிவியல் அறிஞருடன் பகிர்ந்து கொள்ளப்பட்டன. 27 மற்றும் 32 செமீ ஆழத்திலிருந்து எடுத்த 0.4983 கிராம் பொருள் பதக்கூறு பிரிட்டனுக்கு அனுப்பப்பட்டது. நாசா அதன் நிலாக் கண்காணிப்புச் சுற்றுகலன் நிலா மேற்பரப்பில் மார்ச் 2010 இல் உலூனா 20 கலத்தைக் கண்டறிந்ததாக அறிவித்தது.
படிமுறை நிரலாக்கம்
முறை 2: /* 'தேநீர் செய்யும் முறை */
உலூனா 20
வெளி இணைப்புகள்
பகுப்பு:நிலாவுக்கான பயணத் திட்டங்கள் பகுப்பு:லூனா திட்டம் பகுப்பு:விண்வெளித் திட்டங்கள் பகுப்பு:உருசியா பகுப்பு:Coordinates not on Wikidata
படிமுறை நிரலாக்கம்
மேலே கொடுக்கப் பட்டுள்ள இரு முறைகளிலும், முறை 2 எளிதானது; இதைச் செயல் படுத்துவது எளிது. இந்த முறையைப் படிமுறை என்று சொல்வர். ஏனெனில், இந்த முறை, பல படிகளைக் கொண்டது. படி 1-இல் ஒரு குண்டானில் 2 குவளைத் தண்ணீரை ஊற்றுகிறோம். படி 2-இல், குண்டானில் உள்ள தண்ணீரை ஒரு அடுப்பில் வைத்து, கொதிக்க வைக்கிறோம். இவ்வாறு, 6 படிகளை ஒவ்வொன்றாகச் செய்து கொண்டு வர வேண்டும். மாறாக, முறை 1-இல் படிகள் எதுவும் கொடுக்கப் படவில்லை. இதை நாமே படித்துப் படிகளை உருவாக்கிப் பின் செயல் படுத்திக் கொள்ள வேண்டும்.
ஒரு படிமுறையைப் பின்பற்றி ஒரு நிரல் எழுதலாம். ஆனால், படிமுறை இல்லாமலேயே ஒரு நிரலை எழுத இயலும். எடுத்துக்காட்டாக, ஏரணத்தை வைத்துக்கொண்டு நிரலியை எழுதலாம். இதற்கு ஏரணமுறை நிரலி(logic programming) என்று பெயர். செயலிகளை வைத்துக் கொண்டும் நிரலிகளை எழுதலாம். இதற்கு செயலிமுறை நிரலி(functional programming) என்று பெயர்.
ஆனால், படிமுறையை வைத்து நிரல்கள் உருவாக்குவதைப் படிமுறை நிரலாக்கம் என்பர்.
படிமுறைப் படி எழுதப்படும் ஒரு நிரலியில் இரண்டு கூறுகள் உள்ளன: என்பது ஒரு மதிப்பளிக் கூற்று. இதில், x என்பது ஒரு மாறி(variable), 24+2 ஒரு கோவை. இந்த மதிப்பளிக் கூற்றில், 24+2-இன் மதிப்பாகிய 26, x என்ற மாறிலிக்கு மாற்றப் படுகின்றது. இந்த மாற்றம் தான் படிமுறை நிரலாக்கத்தின் மிக இன்றியமையாத அடிப்படை. x என்ற மாறிலி கணிப்பொறியில் உள்ள நினைவகத்தில்(memory) ஓர் இடத்தைக் குறிக்கும்.
ஒரு நிரலில் பல மதிப்பளிக் கூற்றுகள் இருக்கும். அவற்றைச் சரியான வரிசைப்படிச் செயலாற்றினால் தான் சரியான விடை கிடைக்கும். எடுத்துக் காட்டாக, என்ற கூற்று x -இன் மதிப்பு 2-ஆக இருக்கும் போது அதன் மதிப்பு 26 என்று மாற்றப் படுகின்றது; இல்லையென்றால், x-இன் மதிப்பு 2-ஆகவே இருக்கும். இவ்வாறு, நிரலியில் வரும் மாறிலியின் மதிப்பைச் சரியாக மாற்ற if கட்டுமக் கூற்று, while மடக்கிக் கூற்று, ஆகியனவற்றைப் பயன் படுத்தி, வேண்டிய சரியான  வரிசை முறையை உருவாக்க வேண்டும்.
மிகப் பேரளவில் ஆக்கப் படும் நிரலிகளை எழுத மேற்கூறிய if, while கூற்றுகள் மட்டும் போதாது. செயலிகள்(functions) உருவாக்கவும், தரவுகளை உள்ளீடு செய்யவும், வெளியீடு செய்யவும் இன்னும் பல கூறுகளையும் நாம் பயன் படுத்த வேண்டும். படிமுறை நிரலாக்கத்தில் பயன்படுத்தும் கணினி மொழிகளில் ஒரு சில: சி (நிரலாக்க மொழி), கோ (நிரலாக்க மொழி), போர்ட்ரான், பாசுக்கல் (நிரலாக்க மொழி), மற்றும் பேசிக் (நிரல் மொழி).
படிமுறை நிரலாக்கம் என்பது ஒரு வகையான ஏவல் நிரலாக்க முறையாகும்.
உசாத்துணை
பகுப்பு: நிரலாக்கம் பகுப்பு: நிரலாக்க முறைகள்
2017 கராச்சி தாக்குதல்
2017 கராச்சி தாக்குதல் (2017 Karachi stabbings) பாக்கித்தானின் சிந்துவின் கராச்சியில் அடையாளம் தெரியாத ஒரு நபரால் பெண்களுக்கு எதிராக நடத்தப்பட்ட தொடர் தாக்குதல்களாகும். 25 செப்டம்பர் 2017 அன்று இந்த பரபரப்பு தொடங்கியது. இதன் விளைவாக 16 பெண்கள் காயமடைந்தனர். ஆனால், அவர்களில் யாரும் அவனால் கொள்ளையடிக்கப்படவில்லை அல்லது கொல்லப்படவில்லை.
தாக்குதல்கள்
செப்டம்பர் 25 அன்று அந்த நபர் முதலில் மூன்று பெண்களை காயப்படுத்தினார். அவர் செப்டம்பர் 26 அன்று மேலும் இருவரை காயப்படுத்தினார். செப்டம்பர் 28 அன்று மற்றொருவரை காயப்படுத்தினார். ஹபீப் பல்கலைக்கழகத்திற்கும் இராடோ பேக்கரிக்கு இடையேயுள்ள ஜோஹர் சௌரங்கி முதல் பெகல்வான் கோத் வரையிலான பகுதிகளில் இவர்கள் தாக்கப்பட்டனர். பாதிக்கப்பட்டவர்கள் அருகில் உள்ள மருத்துவமனைக்கு கொண்டு வரப்பட்டனர்.
அக்டோபர் 4 அன்று, குல்ஷன்-இ-ஜமால் முதல் குல்ஷன் சௌரங்கி வரையிலான பகுதிகளில் மூன்று மணி நேரத்திற்குள் ஐந்து பெண்கள் காயமடைந்தனர். அக்டோபர் 16 அன்று, பெடரல் பி பகுதிக்கு அருகே ஒரு பெண் தாக்கப்பட்டார்.
சில பெண்களைக் கண்டுபிடிக்க முடியவில்லை. அல்லது உள்ளூர் காவல் நிலையத்தை அவர்கள் அணுகிவில்லை. அவர்கள் புகார்களைத் தர மறுத்தனர். காவல் துறையினரின் தகவல்களின்படி, 16 பெண் குடிமக்கள் தாக்குதலில் பாத்திக்கப்பட்டனர்.
குற்றவாளி
ஒரே ஆடை அணிந்துவந்த ஒரே நபரால் இத் தாக்குதல்கள் நடத்தப்பட்டன. சில பாதிக்கப்பட்டவர்கள் கூறிய தலவல்களாலும், சிசிடிவி காட்சிகளில் தெரிந்த காட்சிகளின்படியும், சந்தேக நபர் 5 ′ 7–9 ″ உயரமும், 20-29 வயதுடைய மெல்லிய மனிதராகத் தோன்றுகிறார். அவர் கருப்பு அங்கியும் ஜீன்ஸ் கால் சராயும் அணிந்துள்ளார். அவர் தலைக்கவசம் அணிந்து சிவப்பு மோட்டார் சைக்கிளில் சவாரி செய்கிறார். மேலும் கூர்மையான பொருளைப் பயன்படுத்தி இடது கையால் ஒரு பெண்ணின் பின்னால் இருந்து தாக்கிவிட்டு அங்கிருந்து வெளியேறுகிறார். பாதிக்கப்பட்டவர்களில் ஒருவர் தலைகவசம் அணியாமல் இருக்கும்போது அவரை பார்த்த்துள்ளார். அவர் சுருள் முடி கொண்டவராகவும் லேசான தாடியுடன் இருந்ததாக கூறினார். அவர் உளவியல் கோளாறால் பாதிக்கப்பட்டிருப்பதாகவும் கூறப்படுகிறது.
இந்த தாக்குதல்கள் பீதியையும் பயத்தையும் பரப்பின. பல பெண்கள் வீட்டிலேயே இருக்க வேண்டிய கட்டாயம் ஏற்பட்டது. விரைவில், அந்த பகுதிகளில் காவல்துறையினரின் பாதுகாப்பு பலப்படுத்தப்பட்டது. மேலும், அப்பகுதி முழுவதும் ஆய்வு செய்ய உயர் எச்சரிக்கை பாதுகாப்பு அனுப்பப்பட்டது.
இதைத் தொடர்ந்து, கராச்சி பல்கலைக்கழகத்தில் மாணவிகள் கூடுதல் பாதுகாப்பைக் கோரினர். அதனால் கல்லூரிக்கு அவர்களின் வருகை குறைவாக இருந்தது. அவர்கள் பொதுப் போக்குவரத்தைப் பயன்படுத்துவதற்குப் பதிலாக குறிப்பிட்ட்டப் பேருந்துகளைப் பயன்படுத்த அறிவுறுத்தப்பட்டனர். மேலும் பல்கலைக்கழக வளாகத்திற்குள் வாகனத்தில் செல்லும் போது தலைகவசம் பயன்படுத்த தடை விதிக்கப்பட்டது. பெண்கள் வளாகத்தின் மீதான தாக்குதல்களின் செய்திகளை சரிபார்க்க ஒரு காவல்துறையினர் அடங்கிய குழுவும் பல்கலைக்கழகத்திற்கு வருகை தந்தது. எனினும், துணைவேந்தர் பேராசிரியர். டாக்டர் முஹம்மது அஜ்மல் கான் அறிக்கைகளை நிராகரித்தார்.
எதிர்வினைகள்
அக்டோபர் 13 ஆம் தேதி, சாசாத் என்பவர் இத்தாக்குதலில் சந்தேக நபருக்கு நெருக்கமாக இருப்பதாகக் கூறி காவலர்கள் அவரை நீதிமன்றத்தில் ஆஜர்படுத்தினர். அக்டோபர் 15 அன்று, சச்சிவால் காவலர்கள் மண்டி பஹாவுதீனைச் சேர்ந்த வசீம் என்ற சந்தேக நபரை கராச்சி காவல்துறையின் உதவியுடன் கைது செய்தனர், சிச்சவத்னி பகுதியில் இதே போன்ற கத்தி தாக்குதலுக்கு பின்னணியில் இருப்பதாகக் கூறப்பட்டது. அங்கு 2013 முதல் மூன்று ஆண்டுகளில் 50 பெண்கள் காயமடைந்தனர். இருப்பினும், அக்டோபர் 16 அன்று கராச்சியில் நடந்த மற்றொரு தாக்குதலுக்குப் பிறகு, அவர் கராச்சி தாக்குதல்களில் ஈடுபடாமல் இருந்திருக்கலாம் என்று அவர் அறிவிக்கப்பட்டார். எனவே, சஹிவால், இராவல்பிண்டி இலாகூரில் இதே போன்ற தாக்குதல்களுக்கு பஞ்சாப் காவல் துறையினர் அவரை விசாரிக்க விரும்பினர். இருப்பினும், நவம்பர் 14 அன்று, சாசாத் மீதான ஐந்து வழக்குகளும் முடித்து வைக்கப்பட்டன. மேலும் ஆதாரங்கள் இல்லாததால் அவர் விடுவிக்கப்பட்டார்.
மேற்கோள்கள்
பகுப்பு:Coordinates on Wikidata பகுப்பு:பாக்கித்தான் பகுப்பு:வன்முறைக்குள்ளான பெண்கள்
316201 மலாலா
316201 மலாலா (முன்னைய பெயர்: 2010 எம் எல்48), என்பது அமி மெயின்சர் என்பவரால் 23 சூன் 2010இல் கண்டறியப்பட்ட ஒரு சிறுகோள் ஆகும். இது பாகிசுத்தானின் நோபல் பரிசு வெற்றியாளரான மலாலா யூசப்சையின் பெயரால் 2015 ஏப்ரலில் பெயரிடப்பட்டது; இவர் 2012இல் தாக்குதலுக்குள்ளான போதிலும் உயிர்தப்பி தொடர்ந்து தனது பணியினைத் தொடர்பவர்.
இச் சிறுகோள் 4 கிலோமீட்டர் விட்டமுடையது மற்றும் சிறுகோள் படையின் பாகமாகவும் உள்ளது.
மேற்கோள்கள்
பகுப்பு:சிறுகோள்கள்
கோகுலத்தில் சீதை (தொலைக்காட்சித் தொடர்)
கோகுலத்தில் சீதை என்பது ஜீ தமிழ் தொலைக்காட்சியில் 4 நவம்பர் 2019 முதல் 14 மே 2022 ஆம் ஆண்டு வரை ஒளிபரப்பான காதல் மற்றும் குடும்ப பின்னணியை கொண்ட தொலைக்காட்சித் நாடகத் தொடர் ஆகும். இந்த தொடரில் நந்தா மற்றும் ஆஷா கவுடா ஆகியோர் முதன்மை கதாபாத்திரத்தில் நடித்துள்ளார்கள். இது ஜீ தெலுங்கு தொலைக்காட்சி தொடரான 'மாட்டே மன்றமு' என்ற தெலுங்கு மொழி தொடரின் கதையை தழுவி எடுக்கப்பட்டது.. இத்தொடர் 14 மே 2022 அன்று 705 அத்தியாயங்களுடன் நிறைவு பெற்றது.
கதைச்சுருக்கம்
இந்த தொடரின் கதை வசுந்தரா என்ற நடுத்தர குடும்பத்தை சேர்ந்த பெண் பாரமப்பரியத்தை காப்பாற்றுபவராகவும் குடும்பத்தின் மீது பாசமும் திருமணத்தின் மீது நம்பிக்கையும் உடையவளும் ஆவாள். பணக்கார வீட்டு பையனா அர்ஜுன் எதையும் நம்பாதவன் விளையாட்டு தனமும் விரும்பியதை அடையும் குணம் கொண்டவன். இரு வெவ்வேறு குணம் கொண்டவர்கள் எப்படி திருமண பந்தத்தில் இணையப்போகின்றார்கள் என்பது தான் கதை.
நடிகர்களின் தேர்வு
இந்த தொடரில் அர்ஜுன் என்ற கதாபாத்திரத்தில் நடன இயக்குனர் நந்தா முதல் முதலாக தொலைக்காட்சி தொடரில் நடிக்க, இவருக்கு ஜோடியாக புதுமுக நடிகை ஆஷா கவுடா என்பவர் வசுந்தரா என்ற கதாபாத்திரத்தில் நடிக்கின்றார்கள். மேலும் திரைப்பட நடிகை நளினி, காந்திமதி என்ற கதாபாத்திரத்தில் நடிக்கிறார்.
நேர அட்டவணை
இந்த தொடர் 4 நவம்பர் 2019 முதல் 14 மார்ச் 2021 ஆம் ஆண்டு வரை வரை தினமும் இரவு 8 மணிக்கு ஒளிபரப்பானது. 15 மார்ச் 2021 முதல் தினமும் இரவு 7 மணிக்கு ஒளிபரப்பாகிறது.
மதிப்பீடுகள்
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள் மிக உயர்ந்த மதிப்பீடுகளைக் குறிக்கும்.
சீசியம் அவ்ரைடு
சீசியம் அவ்ரைடு (Caesium auride-CsAu) வழக்கத்தில்  அல்லாத Au− அயனியைக் கொண்டுள்ள அயனிச் சேர்மமாகும். இச்சேர்மம் முதன் முதலில் 1978 ஆம் ஆண்டு ஜோசப் லாகோவ்சுகி என்ற வேதியியலாளரால் ஆய்வகத்தில் கண்டறியப்பட்டது. இது சீசியம் மற்றும் தங்கம் ஆகிய தனிமங்களைக் கொண்ட ஒரு விகிதாச்சாரக் கலவையை வெப்பப்படுத்துவதன் மூலம் கிடைக்கிறது. இந்த இரண்டு உலோக மஞ்சள் நிறத் திரவங்களும் வினைபுரிந்து ஒரு விளைபொருளைத் தருகிறது. திரவ அம்மோனியாவில் இந்தக் கரைசலானது பழுப்பு நிறத்தில் உள்ளது. திண்ம நிலையில் இந்த சேர்மமானது இதில் கூடியுள்ள தனிமங்களின் நிறத்திலிருந்து பெறப்பட்டதாக உள்ளது. இதன் அம்மோனியம் சேர்க்கை சேர்மமானது கரு நீல நிறத்தைக் கொண்டுள்ளது. இரண்டு உலோகங்களிலிருந்து பெறப்பட்ட சேர்மமாக இருப்பினும், உலோகங்களில் காணப்பட்ட கட்டற்ற எதிர்மின்னி கள் மற்ற அனைத்து அயனிச்சேர்மங்களில் காணப்படுவதைப் போன்றே உபயோகப்படுத்தப் பட்டுவிட்டதால் CsAu உலோகப் பண்புகளில் பின்தங்கியே உள்ளது.
இந்தச் சேர்மம் நீருடன் தீவிரமாக வினைப்பட்டு சீசியம் ஐதராக்சைடு, உலோக நிலைத் தங்கம், ஐதரசன் வாயு ஆகியவற்றைத் தருகிறது. திரவ அம்மோனியாவில், இது தெரிவு செய்யப்பட்ட சீசிய அயனிப் பாிமாற்றப் பிசினுடன் வினைப்பட்டு டெட்ராமெதில்அம்மோனியம் அவ்ரைடைத் தருகிறது.
கூடுதல் வாசிப்பிற்கு
பகுப்பு:சீசியம் சேர்மங்கள் பகுப்பு:தங்கத்தின் சேர்மங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பூஞ்சை உயிரியல்
பூஞ்சை உயிரியல் (இதழ்) (Fungal Biology) என்பது பூஞ்சை, இலைக்கன், மதுவம் போன்றவை குறித்த ஒப்பார்-மதிப்பீடு செய்த அடிப்படை மற்றும் பயன்பாட்டு ஆய்வு ஆவணங்களின் அடிப்படையில் வெளியிடப்படும் ஒரு அறிவியல் இதழாகும். இந்த இதழ் பிரித்தானிய பூஞ்சையியல் குமுகத்தால் வெளியிடப்பட்டது. இது 1896 ஆம் ஆண்டு முதல் 1989 வரை பிரித்தானிய பூஞ்சையியல் குமுகத்தின் பரிவர்த்தனைகள் என்ற பெயரில் வெளிவந்தது. பின்னர் இது 1989 முதல் 2010 முடிய பூஞ்சையியல் ஆராய்ச்சி என்ற பெயரில் வெளிவந்தது. இந்த இதழின் நிறுவன ஆசிரியராக கார்லெடன் ரியா என்பவர் 1896 முதல் 1930 முடிய இருந்தார்.
மேற்கோள்கள்
பகுப்பு:உயிரியல் தொடர்பான குறுங்கட்டுரைகள் பகுப்பு:பூஞ்சை நோய்கள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
காடோவிகோவைட்டு
காடோவிகோவைட்டு (Godovikovite) என்பது (NH4)Al(SO4)2. என்ற மூலக்கூற்று வாய்ப்பாட்டால் விவரிக்கப்படும் ஓர் அரிய சல்பேட்டுக் கனிமம் ஆகும். கனிமத்தின் இயைபில் அலுமினியத்திற்குப் பதிலாக இரும்பும் ஒரு பகுதியாக இங்கு பதிலீடு செய்யப்பட்டிருக்கலாம். காடோவிகோவைட்டை நீரேற்ற வினைக்கு உட்படுத்துவதால் அமோனியம் படிகாரமும் திகெர்மிகைட்டும் உருவாகின்றன. பாறை இழையமைப்போடு நுண்துளைகளுடன் பொதுவாக வெண்மை நிறப் பொதிகளாக இக்கனிமம் உருவாகிறது. தனி படிகங்கள் மிகச்சிறிய அறுகோண தகடுகளாக காணப்படுகின்றன. நிலத்துக்கு அடியில் கனன்றுகொண்டு கொண்டிருக்கும் நிலக்கரி சுரங்கங்களின் சூழலில் குவியல்களாக காடோவிகோவைட்டு காணப்படுகிறது. அங்கு காணப்படும் சல்பேட்டு கனிம மேலோட்டில் மில்லோசெடிகைட்டுடன் ஒன்றாகச்சேர்ந்து இதுவும் காணப்படுகிறது. உருசியாவில் உள்ள தெற்கு யூரல் மலை மண்டலத்தில் அமைந்திருக்கும் செலியாபின்சுக் மாகாண செலியாபின்சுக் நிலக்கரி வடிநிலத்தில் முதன்முதலாக 1988 ஆம் ஆண்டு காடோவிகோவைட்டு கண்டறியப்பட்டது. 1927 முதல் 1995 வரையிலான காலகட்டத்தைச் சேர்ந்த உருசிய கனிமவியலாலர் அலெக்சான்டரோவிச்சு காடோவிக்கோவ் நினைவாக கனிமத்திற்கு காடோவிகோவைட்டு என்ற பெயர் சூட்டப்பட்டது.
மேற்கோள்கள்
பகுப்பு:சல்பேட்டுக் கனிமங்கள் பகுப்பு:முக்கோணவமைப்புக் கனிமங்கள்
அபிமன்யு சமந்தசின்காரா
அபிமன்யு சமந்தசின்காரா (Abhimanyu Samantasinhara 23 பிப்ரவரி 1760 - 15 ஜூன் 1806) ஓர் ஒடியக் கவிஞர் ஆவார். இவர் ஜாஜ்பூரில் உள்ள பலியாவில் பிறந்தார். பாகா கீதை ( புலி பாடல்), சதே கீதை ( பறவை பாடல்) போன்ற பல ஒடியா நாட்டுப்புறப் பாடல்களை எழுதியுள்ளார். ராதைக்கும் கிருட்டிணருக்கும் இடையிலான காதல் குறித்து பல கவிதைகளை எழுதியுள்ளார். பிடக்த சிந்தாமணி இவரது சிறந்த படைப்பாகக் கருதப்படுகிறது.
வாழ்க்கை
இவர் பிப்ரவரி 23, 1760 அன்று ஜாஜ்பூரின் பாலியா கிராமத்தில் பிறந்தார். பாலியா கிராமம் ஜாக்பூரின் புகழ்பெற்ற பௌத்த இடமான ரத்னகிரி மகாவிகாராவுக்கு அருகில் அமைந்துள்ளது. இவரது தந்தை இந்திரஜீதா சமந்தசிங்கருக்கு குழந்தை இல்லை. ஆனால் அபிமன்யு ஒரு பிராமண சதானந்தா கபிசுர்ய பிரம்மாவின் வழிபாட்டின் காரணமாக பிறந்ததாகக் கூறப்படுகிறது. அவர் அபிமன்யுவின் ஆசிரியராக இருந்தார். அவர் தனது முதல் கவிதையை 9 வயதில் எழுதியிருந்தார்.
இலக்கியப் படைப்புகள்
இவரது இலக்கியப் படைப்பு பிடக்த சிந்தமணி ஒடியா இலக்கியத்தின் மதிப்புமிக்க நூலாகக் கருதப்படுகிறது. சில பிரபலமான ஓடிய கவிதை வெளிப்பாடுகள் (சாந்தா- ଛାନ୍ଦ) இங்கே காணப்படுகின்றன, எ.கா. கதமலியா, பூலதோலா போன்றவை. இந்த பெயர்களை கவிஞரின் புனைபெயர் என்று அழைக்கலாம். இவரைப் பற்றிய கூடுதல் தகவல்களை இந்த புத்தகத்திலிருந்து பெறலாம்.
அவரது தந்தை இந்திரஜீதா சமந்தசிங்கரா பற்றிய தகவல்களும் இங்கு விவரிக்கப்பட்டுள்ளன. அவர் அந்த இடத்தின் ராஜா என்று எழுதப்பட்டுள்ளது, மேலும் அவர், இவரை எழுத ஊக்குவித்தாகவும் கூறப்பட்டுள்ளது.
வெளியிணைப்புகள்
பகுப்பு:1806 இறப்புகள் பகுப்பு:1760 பிறப்புகள் பகுப்பு:கவிஞர்கள்
விந்தகம்
விந்தகம் (testicle; விதை, விரை) என்பது விலங்குகளில் உள்ள ஆண் பாலின உறுப்பாகும். சூலகங்களைப்போலவே விந்தகங்களும் இனப்பெருக்கத்தொகுதி, அகச்சுரப்பித் தொகுதி ஆகியவற்றின் ஒரு பகுதியாக விளங்குகிறது. விந்து உருவாக்கலும், ஆண்மையூக்கிககளை (முதன்மையாக ஆண்மையியக்குநீர்) உற்பத்தி செய்வதும் விந்தகங்களின் முதன்மையான செயற்பாடுகள் ஆகும். விந்தகங்களின் இத்தகு செயல்கள் கபச்சுரப்பியின் முன்புறத்தில் உருவாகும் கருவகவூக்கி இயக்குநீர்களின் கட்டுப்பாட்டிற்குள் உள்ளன. லூட்டினைசிங் இயக்குநீர் ஆண்மையியக்குநீர் வெளியீட்டிற்கும், விந்தணு உற்பத்திக்கு கருமுட்டை தூண்டும் இயக்குநீர் மற்றும் ஆண்மையியக்குநீரும் தேவைப்படுகின்றன.
விலங்கு ஆய்வுகளில் விந்தகங்கள் மிக அதிகமான அல்லது மிகக் குறைவான பெண் பாலின இயக்குநீரான ஈத்திரோசன் (ஈஸ்திரடையோல்) அளவுகளுக்கு உட்படுத்தப்படும்போது விந்தணு உற்பத்தியில் சீர்குலைவு ஏற்பட்டு விலங்குகள் மலட்டுத் தன்மைக்குப் போகக்கூடிய அளவிற்குப் பாதிப்பு ஏற்படுவதாகக் கண்டறியப்பட்டுள்ளது.
வெளிப்புறத் தோற்றம்
பெரும்பாலான ஆண் முதுகெலும்பிகளில் இரண்டு விந்தகங்கள் ஒரேமாதிரியான அளவுகளில் உள்ளன. என்றாலும், சுறாக்களில் வலதுபக்க விந்தகம் சாதாரணமாகப் பெரியதாகவும், பல பறவைகள், பாலூட்டிகளில் இடது பக்க விந்தகம் பெரியதாகவும் இருக்கலாம். தாடையற்ற மீன்களில் ஒரேயொரு விந்தகம் மட்டுமே உடற்கூற்றின் நடுக்கோட்டுப் பகுதியில் (இத்தகு விந்தகமும் கருவிலுள்ள இணையான வடிவங்கள் ஒன்றாகியதால் உண்டானவை) காணப்படுகிறது.
மேற்கோள்கள்
பகுப்பு:ஆண் இனப்பெருக்கத் தொகுதி பகுப்பு:அகச்சுரப்பித் தொகுதி பகுப்பு:சுரப்பிகள்
திருமணம் தொடர்பான குற்றங்கள்
இந்தியத் தண்டனைச் சட்டத்தில் திருமணம் தொடர்பான குற்றங்கள் (Offences relating to marriages in Indian Penal Code) சமுதாயம் நிலைத்திருக்க திருமணம் என்னும் முறை நன்கு பாதுகாக்கப்பட வேண்டும் என்னும் குறிக்கோளுடன் இயற்றப்பட்டுள்ளது. திருமணத்தில் இடர் ஏற்பட்டால் குடும்பத்தில் அமைதி கெடுவது மட்டுமல்லாமல் சமுதாயத்தின் நலனும் பாதிக்கப்படும். ஆகவே சட்டம் இரண்டு வழிகளிலும் உரிமையியல் (Civil) வழியில் தீர்வைக் கொடுப்பதன் மூலமும் குற்றவியல் (Criminal) வழியில் தண்டனையைக் கொடுப்பதன் மூலமும் திருமண அமைப்பைப் பாதுகாக்கிறது. இந்திய தண்டனைச் சட்டம் தமது 20 வது பாகத்தில் இத்தகைய குற்றங்களைப் பற்றி விவரிக்கின்றது.
)
சட்டப்படி திருமணம் ஆனதாக நம்பும்படி வஞ்சித்து ஆடவர் ஒருவரால் செய்யப்படு உடனுரைவு அல்லது பாலியல் உடலுறவு குற்றமாகும்.
இருமணம்
கணவன் அல்லது மனைவி இருக்கும் பொழுது இவர்களில் ஒருவர் வேறு திருமணம் செய்து கொண்டால் அத்திருமணம் வெற்று நிலையதாகிவிடும் (void) .இக்குற்றத்தைப் புரிபவருக்கு ஏழாண்டுகள் சிறை தண்டணையும் அபராதமும் விதிக்கப்படும். இதற்கு இரண்டு விதிவிலக்குகள் உள்ளன.